stanford-oval/wikipedia huggingface dataset:
סנדרה ברנרד

| --- | --- |

 לידה:  6 ביוני 1955 (בת 69) פלינט, ארצות הברית 
 סוגה מועדפת:  מוזיקת פופ 
 מדינה:  ארצות הברית 
 תקופת הפעילות:  מ-1977 
 עיסוק:  קומיקאית, שחקנית, זמרת, סופרת
 מקום לימודים:  תיכון סגווארו 
 בן או בת זוג:  מדונה (1985–1988) 
 http://www.sandrabernhard.com
 פרופיל ב-IMDb
 
סנדרה ברנרד (באנגלית: Sandra Bernhard; נולדה ב-6 ביוני 1955) היא קומיקאית, שחקנית, סופרת וזמרת יהודייה-אמריקאית. ברנד ידועה בעיקר בזכות גילומה של ננסי ברלט תומאס בקומדיית המצבים  "רוזאן" מהעונה הרביעית (1991) ועד סוף התוכנית ב-1997. כן, היא גילמה את האחות ג'ודי קוברק בסדרת הדרמה "פוזה".
ברנרד ממוקמת במקום ה-96 ברשימת 100 הסטנדאפיסטים הגדולים בכל הזמנים של קומדי סנטרל.
ביוגרפיה

ברנרד נולדה בפלינט, מישיגן שבארצות הברית, למשפחה יהודית-קונסרבטיבית. בתם של הפרוקטולוג ג'רום ברנרד ושל ג'נט (לבית לזבניק). לה שלושה אחים. משפחתה עברה לאריזונה כשהייתה בת 10.
קריירה

תחילת הקריירה של ברנרד הייתה בתחילת שנות ה-70 במועדוני הסטנד-אפ בניו יורק. היא ידועה בהומור הגס שלה ובביקורת הסאטירית שנהגה למתוח על החברה הגבוהה ועל הפוליטיקאים.
בשנת 1977 היא לוהקה כשחקנית משנה בתוכנית הטלוויזיה של הקומיקאי ריצ'רד פריור, ואחר כך הוזמנה להופעות אורח בתוכניות אירוח שונות. פריצת הדרך הגדולה שלה הגיעה בשנת 1983, כאשר לוהקה על ידי מרטין סקורסזה, לככב בתור מאשה, אישה העוקבת והחוטפת את הגיבור בסרט "מלך הקומדיה", ועל תפקיד זה זכתה בפרס מבקרי קולנוע לשחקנית המשנה הטובה ביותר. ברנרד הייתה גם אורחת קבועה בתוכנית של דייוויד לטרמן, "לייט נייט עם דייוויד לטרמן", בה הופיע 28 פעמים החל משנת 1983.
בשנת 1985, היא החלה לבצע את מופע היחיד שלה, I'm Your Woman, שיצא לאור גם כאלבום. היא הופיעה במגוון תפקידי טלוויזיה קטנים לאורך שנות השמונים, תוך שהיא גם מעלה הופעות סטנד-אפ. בשנת 1988 היא העלתה באוף ברודוויי מופע בשם "בלעדיך, אין לי כלום, איתך, אני לא הרבה יותר טובה". בשנת 1990 הוא הפך לסרט ולאלבום כפול בעל אותו שם. הסרט צולם בעיקר ב-1989 במועדון של מלון אמבסדור בלוס אנג'לס. במהלך המופע של "בלעדיך, אין לי כלום, איתך, אני לא הרבה יותר טובה", הופיעה ברנרד יחד עם חברתה הטובה דאז (ומאהבה) מדונה בתוכנית של דייוויד לטרמן. השניים רמזו על מערכת היחסים הרומנטית שלהם וההופעה זכתה לפרסום רב. ברנהרד ומדונה המשיכו להיות חברים במשך מספר שנים, כשברנרד הופיע בסרטה של Madonna: Truth or Dare.
בשנת 1991 החל ברנרד לשחק בתפקיד ננסי ברטלט, החברה הביסקסואלית של רוזאן בר בסדרה "רוזאן". היא הופיעה ב-33 פרקים בין השנים 1991 ל-1997, והייתה אחת השחקניות הראשונות ששיחקו דמות ביסקסואליות בתפקיד קבועה בסדרה בטלוויזיה האמריקאית. אחר כך המשיכה לשחק בעיקר בסרטים עצמאיים בתפקידי אורח טלוויזיה.
ב-1991 שיחקה לצד ברוס ויליס בסרט האקשן-קומי "הדסון הוק".
בשנת 1994 הוציא לאור אלבום מוזיקה "Excuses for Bad Behavior" (אנ') שכלל גרסאות כיסוי ללהיטי פופ ורוק. בשנת 2004 הוציא אלבום המשך.
שיחקה ב-2000 בסרט הקומי "מלאך או שטן" לצד רוב לאו ומייקל יורק, ובסרט "לשחק את מונה ליזה". ובסרט "דינר ראש" בתפקיד מבקרת מסעדות..
בשנת 2012 דיבבה בפרק של קומדיית המצבים המונפשת "איש משפחה", בתפקיד עצמה..
בשנת 2018 החלה לשחק בסדרה הדרמה "פוזה" בתפקיד ג'ודי קוברק, אחות שעובדת בעיקר עם חולי HIV..
בשנת 2019 התארחה בעונתה השנייה של הסדרה "מתור ומר".
בשנת 2022 שיחקה בסדרה "אימה אמריקאית: ניו יורק" את דמותה של פראן, פעילה לסבית.
חיים אישיים

ברנרד ביסקסואלית מוצהרת ואהודה בקרב לסביות. הרומן המפורסם ביותר שלה היה בסוף שנות ה-80 עם מדונה. ב-1988 נולדה בתה.
בתחילת שנות ה-70 התנדבה בקיבוץ בישראל. באמצע שנות ה-90 הגיעה לישראל והופיעה באולם הסינרמה שבתל אביב. ב-2009 הופיע שוב בישראל עם "המופע של סנדרה", ערב קומי-מוזיקלי שעלה בפסטיבל "אשה" שהתקיים בתיאטרון חולון.
הערות שוליים

↑  רחל נאמן,'"`UNIQ--nowiki-00000000-QINU`"'ביקורת - דיוקנו של פסיכופאט כגיבור תרבות - "מלך הקומדיה", כותרת ראשית, 5 בינואר 1983
↑  בני אבני, ניו יורק,'"`UNIQ--nowiki-00000002-QINU`"'מצחיקה את ניו יורק - סנדרה ברנרד היא הדבר החם של ניו־יורק: הצגת היחיד שלה ממלאה אולמות, חדשות, 3 ביוני 1988
↑  אהבה חדשה בחייה של מדונה., חדשות, 28 באוגוסט 1988
1 2  עכבר העיר,'"`UNIQ--nowiki-00000005-QINU`"'המאהבת לשעבר של מדונה בישראל, באתר הארץ, 25 בפברואר 2009
↑  ניוזוויק,'"`UNIQ--nowiki-00000007-QINU`"'קומנה, התעוררנה, חדשות, 21 ביוני 1993
↑  אורית ליבוביץ,'"`UNIQ--nowiki-00000009-QINU`"'רפובליקת בננות, חדשות, 4 ביוני 1993
↑  מאיר שניצר,'"`UNIQ--nowiki-0000000B-QINU`"'סרט / ליאונרדו דה פינציי, חדשות, 12 באוגוסט 1991
↑  מיכל פלטי,'"`UNIQ--nowiki-0000000D-QINU`"'סטנדרטים של פה גדול, באתר הארץ, 12 ביוני 2002
↑  ניסים דיין,'"`UNIQ--nowiki-0000000F-QINU`"'‏בין ארבעה קירות, באתר גלובס, 24 באפריל 2002
↑  יאנה קוטליאר, עכבר העיר,'"`UNIQ--nowiki-00000011-QINU`"'סופ"ש בטלוויזיה: איש המשפחה חוזר, באתר הארץ, 8 באוגוסט 2013
↑  '"`UNIQ--nowiki-00000013-QINU`"'איתמר זהר,'"`UNIQ--nowiki-00000014-QINU`"'פרסי האמי 2019: "משחקי הכס" ו"פליבג" הן הזוכות הגדולות, באתר הארץ, 23 בספטמבר 2019
↑  הקומיקאית סנדרה ברנרד תופיע בחולון, באתר הארץ, 20 בינואר 2009
חגית מהלא,'"`UNIQ--nowiki-00000017-QINU`"'‏פסטיבל: אישה בצחוקה, באתר גלובס, 19 בפברואר 2009
| --- | --- |
בקרת זהויות :  NLI: 987007335067005171  BnF: cb13891425h (data)  GND: 118851268  ISNI: 0000 0001 0787 1835  LCCN: n87930324  MusicBrainz: a04296bb-1942-4413-968e-021ef2e97883  NTA: 10477763X  SNAC: w6dk8d1v  VIAF: 102397241   WorldCat (עם VIAF): 102397241
עמודא דנורא

עמודא דנורא (בארמית: עמוד אש) הוא מונח תלמודי המתאר תופעה רוחנית נדירה שהתרחשה במעמד פטירתם של צדיקים מיוחדים. על פי המסורת התלמודית, עמוד אש היה מופיע ומפריד בין גופת הנפטר לבין שאר העולם, והופעתו נחשבה לסימן מובהק לקדושתו וצדקותו של הנפטר.
מקורות בתלמוד

המקור העיקרי לתופעת עמודא דנורא מופיע במסכת כתובות דף יז עמוד א', שם מסופר על פטירתו של רב שמואל בר רב יצחק:
"אמר רבי זירא: קא מכסיף לן סבא [מבייש אותנו הזקן]. כי נח נפשיה, איפסיק עמודא דנורא בין דידיה לכולי עלמא [כשנפטר, הפסיק עמוד אש בינו לבין כל העולם]. וגמירי דלא אפסיק עמודא דנורא אלא אי לחד בדרא אי לתרי בדרא [ומקובלנו שלא מפסיק עמוד אש אלא או לאחד בדור או לשניים בדור]."
הנה הסיפור מהירושלמי פאה בלבד:
מסכת פאה בירושלמי (פרק א, הלכה א) מספרת על רבי שמואל בר רב יצחק שהיה מקיים גמילות חסדים בדרך מיוחדת - "רבי שמואל בר רב יצחק הוה נסיב שיבשתי' והוה מהדס קומי כליא" [היה לוקח ענף הדס והיה מרקד לפני הכלה].
רבי זירא, כשראה זאת, היה מתחבא מבושה - "והוה ר"ז חמי ליה ומיטמר מן קומוי". הוא היה אומר "חמי להדין סבא איך הוא מבהית לן" [ראו את הזקן הזה איך הוא מבייש אותנו].
כאשר נפטר, מספר הירושלמי שהיו שלוש שעות של קולות ורעמים בעולם - "וכיון דדמך הוה תלת שעין קלין וברקין בעלמא". יצאה בת קול והכריזה "דדמוך ר' שמואל בר רב יצחק גמיל חסידים" [נפטר רבי שמואל בר רב יצחק גומל החסדים].
כשיצאו לגמול עמו חסד, ירדה אש מן השמים בצורת ענף הדס - "נחתת אישתא מן שמיא ואיתעבידא כעין שבשא דינור בין ערסי' לציבורא". והיו האנשים אומרים "הייא דהדין סבא דקמת ליה שבשתי'" [זה שכרו של הזקן שהיה רוקד עם ענף ההדס שלו].
מקורות ראשונים ואחרונים

רבי משה קורדובירו (רמ"ק) בספרו "אור נערב" מרחיב בביאור מהותה הרוחנית של תופעת עמודא דנורא, ומקשר אותה לסודות הקבלה ולדרגות הרוחניות הגבוהות שאליהן מגיעים צדיקים מיוחדים.
החתם סופר מעיד בדרשותיו על הופעת עמודא דנורא בפטירת רבו, רבי נתן אדלר, ומתאר את המשמעות המיוחדת של תופעה זו כעדות משמים על גדלותו הרוחנית של הנפטר.
משמעות התופעה

על פי פרשני התלמוד, הופעת עמודא דנורא מסמלת:
מעלה רוחנית יוצאת דופן של הנפטר
אות משמים על צדקותו המיוחדת
סימן להיותו מיחידי הדור בדרגתו הרוחנית
משמעות התופעה > בתרבות היהודית

תופעת עמודא דנורא נזכרת גם בספרות החסידות ובסיפורי צדיקים מאוחרים יותר, כאשר מתוארת הופעתו במעמד פטירתם של גדולי ישראל מיוחדים. התופעה משמשת כמוטיב ספרותי-רוחני המסמל את ההבדלה בין קודש וחול ואת המעבר מהעולם הגשמי לעולם הרוחני.
משמעות התופעה > הקשר למקורות קדומים

יש הקושרים את תופעת עמודא דנורא לעמוד הענן ועמוד האש שהוביל את בני ישראל במדבר, כפי שמתואר בספר שמות. עם זאת, חשוב לציין כי מדובר בתופעות שונות בעלות משמעויות והקשרים שונים.
משמעות התופעה > במחקר האקדמי

חוקרי תלמוד והמיסטיקה יהודית דנו במשמעות הסמלית והרעיונית של עמודא דנורא, וראו בו ביטוי לתפיסת הקדושה והצדיקות בעולם חז"ל. יש שקשרו את התופעה למוטיבים דומים בתרבויות עתיקות של המזרח הקרוב העתיק.
משמעות התופעה > מקרים מתועדים בדורות האחרונים

אחד המקרים המתועדים של עמודא דנורא אירע בעת הלווייתו של המשגיח הרב יחזקאל לוינשטיין שנפטר בי"ח באדר תשל"ד. על פי עדות הרבנית נחמה שטנצל, אשת תלמידו הרב שלמה שטנצל, נצפה עמוד אש שהתנשא מבית העלמין פוניבז' בבני ברק עד לשמיים, בדיוק בזמן הקבורה.
משמעות התופעה > מקורות והפניות

תלמוד בבלי, מסכת כתובות דף יז עמוד א'
רבי משה קורדובירו, אור נערב
חתם סופר, דרשות, חלק ב'
אורבך, אפרים א', חז"ל: פרקי אמונות ודעות
יוסף דן, תולדות תורת הסוד העברית
הערות שוליים

↑   עדותה של הרבנית נחמה שטנצל ע"ה על עמודא דנורא בקבורת המשגיח רבי חצקל לוינשטיין, סרטון בערוץ "Yonatan S", באתר יוטיוב (אורך: 01:49)
ניסוי שני הסדקים

האופן בו ניסוי שני הסדקים מגלה התנהגות של גל - חזית הגל פוגעת בסדקים ומופרדת לשני מקורות קרינה נקודתיים כמעט. הגלים משני המקורות מחזקים ומחלישים זה את זה לסירוגין.
ניסוי שני הסדקים (מוכר גם בתור ניסוי יאנג) הוא ניסוי שנועד להבחין האם קרינה מסוג מסוים, מתפשטת כגל או כשטף של חלקיקים. הניסוי מצביע על כך שלאור וחומר יכולות להיות תכונות של חלקיקים וגם של גל (תופעה הנקראת דואליות גל-חלקיק) והוא מהווה הוכחה לטבע ההסתברותי של מכניקת הקוונטים. רעיון הניסוי הוא שגלים, בשונה מחלקיקים, מחזקים או מחלישים זה את זה בהתאם למופע בו הם נפגשים.
ניסוי הראשון מסוג זה נערך על ידי הפיזיקאי האנגלי תומאס יאנג בשנת 1801. הניסוי הראה שהאור מתנהג כגל. השלכות הניסוי היו חשובות והניעו שני שינויים יסודיים בתפיסת המהות הפיזיקלית של האור:
מעבר מהתיאור של ניוטון את קרינת האור כשטף חלקיקים המכונים פוטונים, למושג גל האלקטרומגנטי;
מעבר מתיאור החומר לפי התפיסה הקלאסית של חלקיקים, לתפיסה משולבת של גלים־חלקיקים.
רקע - תפיסת האור טרם הניסוי

עד ביצוע הניסוי, רווחו בקרב הפיזיקאים שתי תפיסות שונות בנוגע למהותו של האור, כשאחת מהן נחשבה מתאימה יותר. המודל החלקיקי, אותו קידם הפיזיקאי אייזק ניוטון, גרס שהאור הוא אוסף של חלקיקים. תפיסה שנייה הציג הפיזיקאי כריסטיאן הויגינס בשנת 1690, והיא יצגה את האור כתופעה גלית. לפי תפיסה זו האור הוא גל תלת־ממדי כדורי, המתפשט בתווך הנקרא אתר. הויגנס אף שיער שמהירות גלי האור היא סופית, כפי שהדגים אולה רמר כבר בשנת 1679. יאנג ביצע את ניסוי פיצול האור כדי להכריע בין שתי התפיסות הללו, זו החלקיקית וזו הגלית.
הניסוי

הניסוי המקורי בוצע בקרינת האור הנראה ב-1801, על ידי הפיזיקאי תומאס יאנג, במטרה להכריע אם האור הוא גל או חלקיק.
בניסוי, יאנג הצליח לפצל את אלומת אור השמש לשתי אלומות נפרדות בעזרת "קלף" דק שהוצב בצורה אנכית לכיוון האור. כתוצאה מכך, האור הפגין התנהגות גלית, והציג תופעות של התאבכות ועקיפה.
מערך ניסוי קלאסי

מקור הפולט אור בקצב הנשלט על ידי מבצע הניסוי;
מערך גלאים הרגיש לפגיעת חלקיקי אור וספירת החלקיקים אשר פגעו בכל נקודה במסך. במקרה של אור אפשר להשתמש במסך פשוט, ולראות ויזואלית את כמות החלקיקים אשר פגעו בכל נקודה בו - ככל שנקודה במסך בהירה יותר כך פגעו בה חלקיקים רבים יותר;
מחיצה ובה שני סדקים דקים, אשר ניתנים לפתיחה וסגירה באופן בלתי תלוי. בניסוי המקורי שני סדקים היו פתוחים לכל אורך הניסוי.
תוצאות הניסוי > איור המסכם את התוצאות

תוצאות הניסוי מתוארות באיור הבא:
כאשר פתחו סדק אחד קיבלו תבנית על המסך שמרכזה הבהיר ביותר נמצא מול הסדק שנפתח, והבהירות יורדת ככל שמתרחקים מנקודה זו עם מקטעים חשוכים במרחקים שווים (לפי עקרון העקיפה של פרנהופר);
כאשר פתחו את שני הסדקים קיבלו תבנית התאבכות - פסים בהירים וכהים לסירוגין לאורך המסך. זו התנהגות שמתאימה לגלים.
תוצאות הניסוי > ניסויי המשך: הקרנת אלקטרונים

בתחילת המאה ה-20, האלקטרונים נחשבו לחלקיקים מובהקים, ולכן ציפו שהם יראו התנהגות חלקיקית בניסוי, כלומר: כאשר שני הסדקים פתוחים רוב האלקטרונים יתרכזו מול כל אחד מהסדקים.
בפועל התוצאות היו שונות:
כאשר פתחו סדק אחד האלקטרונים התנהגו כמו חלקיקים;
כאשר פתחו את שני הסדקים ביחד - במקום לקבל פס רציף מול הסדקים התקבלה תבנית התאבכות (פסים עם הרבה ומעט אלקטרונים לסירוגין לאורך המסך) כאילו האלקטרונים היו גלים.
היה ניסיון להסביר זאת באמצעות הסתברות של זרם חלקיקים שמתנהג כמו גל, כלומר, אינטראקציה כלשהי בין האלקטרונים לבין עצמם, אך ניסוי שבו כל אלקטרון שוגר לחוד (לא שוגר אלקטרון אחר כל עוד האלקטרון הקודם לא פגע במסך) הראה תוצאות זהות - תבנית ההתאבכות נשארה. תופעה זו ניתנת להסבר על ידי כך שהאלקטרון (או בעצם פונקציית הגל שלו) עובר בו-זמנית דרך שני הסדקים, כפי שמנבאת המכניקה הקוונטית.
מסקנות מהניסוי

המסקנה הבלתי נמנעת מהניסוי היא שלאלקטרון יש תכונות גליות. הניסוי גם מראה שאלקטרונים יכולים לבצע התאבכות ואף יותר מכך - אלקטרון בודד יכול לבצע התאבכות עם עצמו. כלומר, לאלקטרון יש פונקציית גל (במובן של פונקציה הפותרת את משוואת הגלים ומתארת ישות בעלת תכונות של גל) המתפרשת על פני כל המרחב (ולכן יכולה לבצע התאבכות דרך שני סדקים).
מסקנה נוספת מהניסוי היא שכאשר בודקים תכונות חלקיקיות של האלקטרון, הבדיקה מתגלית כחיובית; וכאשר בודקים תכונות גליות של האלקטרון, הבדיקה מתגלית כחיובית אף היא. כלומר, כמו האור, גם האלקטרון מקיים דואליות גל-חלקיק.
השאלה "באיזה מובן האלקטרון הוא גם גל", לא נפתרת על ידי ניסוי זה. אמנם במכניקת הקוונטים האלקטרון מקבל פונקציית גל כאשר פונקציית הגל בערכה המוחלט בריבוע (אמפליטודה בריבוע) מתארת את ההסתברות למדוד את האלקטרון במקום  x (בנקודה מסוימת במרחב), אך יש חילוקי דעות לגבי משמעות פונקציית הגל, כאשר הפירוש ההסתברותי הוא המקובל ביותר, אם כי לא חף מבעיות.
וריאציות על הניסוי

התקנת גלאי על אחד הסדקים (כאשר שניהם פתוחים) בהקרנת אלקטרונים.
התוצאה: הגלאי הראה באיזה סדק עובר כל אלקטרון, אך תבנית ההתאבכות נעלמה מהמסך ובמקומה התקבלה ההתפלגות הצפויה של חלקיקים.
התקנת גלאי על אחד הסדקים בניסוי הקרנת פוטונים.
לפי עקרון אי-הוודאות, מידת הרזולוציה של הגלאי קובעת את התוצאות. אם הגלאי בעל רזולוציה גבוהה, הפעלתו מפריעה לפוטונים והורסת את ההתאבכות. אם הגלאי בעל רזולוציה נמוכה מספיק לא להפריע לתבנית ההתאבכות, הדיוק שלו נמוך מכדי לומר מאיזה סדק נכנס הפוטון.
במכניקת הקוונטים תופעה זו ידועה בשם אפקט הצופה.
ניתוח מתמטי > מיקום השיאים (קווי האור) והשקעים (קווי החושך)

השיא הראשון ממוקם מול מרכז הקו המחבר את שני הסדקים ( \theta \!=0^{\circ } באיור). את מיקומם של שאר השיאים ניתן לאפיין בעזרת הזווית  \theta _{n}\!. מיקום קווי האור (התאבכות בונה) נתון על ידי:
ואילו מיקום קווי החושך (התאבכות הורסת) נתון על ידי:
כאשר
בקירוב של עיקרון העקיפה של פראונהופר בו הזוויות המדוברות קטנות (מסך רחוק מאוד) מקבלים:
כאשר  X_{n} הוא ההיטל של קרן האור על המסך.
כך לדוגמה, המינימום הראשון נמצא ב- X_{n}\approx L\sin \theta _{n}^{\prime }={\frac {\lambda L}{2d}}
בנוסף, ייתכנו מצבים בהם יש הפרש מופע בין שני הסדקים, שיכול להיגרם ממספר סיבות, כמו הנחת מקור האור במקום שאינו נמצא על האנך האמצעי. במקרים כאלו, תבנית ההתאבכות תזוז למטה או למעלה.
ניתוח מתמטי > ההפרדה בין רצועות האור

המרחק  x בין פסי האור נתון בקירוב על ידי
\lambda  הוא אורך הגל של האור המוקרן;
d הוא המרחק בין הסדקים;
L הוא המרחק בין הסדקים לקיר.
נוסחה זו היא מקורבת ונכונה רק בתנאים מסוימים (לרבות קירוב זוויות קטנות).
ניתוח מתמטי > תבנית ההתאבכות והתמרת פוריה

נגדיר פונקציה המחזירה את עוצמת האור שעוברת דרך נקודה במחסום עבור כל  x שהוא המרחק האופקי ממרכז המסך. תבנית ההתאבכות המתקבלת על המסך היא התמרת פורייה הרציפה של אותה הפונקציה כאשר במקום  u (התדירות המרחבית) מציבים  {\frac {\sin \theta }{\lambda \!}} . כאשר  \theta  היא הזווית ממרכז המחסום לנקודה המסוימת במסך ו- \lambda  הוא אורך הגל. דבר זה נכון עבור כל מחסום שהוא זהה אנכית.
ניתוח מתמטי > קריסטלוגרפיה

כפי שהוסבר בפיסקה הקודמת מתוך תבנית ההתאבכות ניתן ללמוד על העצם שדרכו עבר האור. במקרה של שני הסדקים מתוך תמונת ההתאבכות ניתן ללמוד על הרוחב של הסדקים והמרחק ביניהם, אך באופן כללי תמונת ההתאבכות נותנת התמרת פוריה של הסדקים דרכם עבר האור. מסיבה זאת נעשה שימוש רחב בהתאבכות על מנת לחקור חומרים, החל מגבישים ועד מולקולות ביולוגיות, ומדע זה נקרא קריסטלוגרפיה.
רשימת תיוג

רשימת תיוג ליצירת ערך בוויקיפדיה בנושא "מדענים"
רשימת תיוג או צ'ק ליסט היא כלי עזר לביצוע משימות חוזרות, המיועד לצמצם את הסיכוי לכישלון באמצעות פיצוי על מגבלות פוטנציאליות של זיכרון ותשומת לב אנושיים. השימוש ברשימת תיוג מסייע להבטחת עקביות ושלמות בביצוע משימה ולהפחית נטייה להימנע, להשמיט או להזניח שלבים חשובים במשימה. לרשימות תיוג יתרון נוסף בעצם תיעוד המשימה וביכולת בקרה של התיעוד, ובדיעבד גם של המשימה עצמה.
שימושים בולטים

סיוע בבטיחות תעופה כדי להבטיח הימצאות כל הפריטים קריטיים לדוגמה: רשימות תיוג לפני טיסה.
הבטחת איכות של הנדסת תוכנה, לבדיקת תאימות תהליכים, סטנדרטיזציה של קוד, מניעת שגיאות ועוד.
תהליכי תפעול בתעשייה.
תהליכי ניהול סיכונים.
תהליכי השקעה.
יצירת ערכות הישרדות חירום.
בצלילה טכנית נעשה שימוש ברשימות תיוג בהכנת ציוד לצלילה, ולוודא שהצולל ומערכות תומכות החיים מוכנות במלואן לפני הכניסה למים. במידה פחותה, רשימות הבדיקה משמשות גם בצלילה ספורטיבית.
ברפואה, לתהליכים רפואיים שונים, למשל הרשימה לבטיחות כירורגית (אנ') של ארגון הבריאות העולמי, שנמצאה בעלת השפעה גדולה על שיפור בטיחות המטופלים. עם זאת, השימוש ברשימות תיוג בתחום הבריאות לא תמיד זוכה להצלחה.
סוגים

רשימת פעולות עבור נהלים סטנדרטיים, הכוללות פרטים לגבי כל שלב.
רשימת פעולות עבור נהלים סטנדרטיים, שכוללות מעט מאוד פירוט עבור כל שלב, או ללא פירוט כלל, בהנחה שהמפעיל מכיר היטב כל שלב.
רשימת צעדים, לשמירה על סדר פעולות קבוע מראש.
רשימת תיאום במיזמים, המפרטות מי אחראי לכל חלק במיזם ומיועדת לוודא שמידע חדש מגיע לכולם.
רשימת בדיקה לפתרון בעיות, שעשויות להכיל מספר ענפים לאבחון.
רשימת נהלים לתגובה במצב חירום.
רשימת תיוג להגברת האובייקטיביות בקבלת החלטות, להפחתת השפעות רגשיות.
רשימת משימות לביצוע במהלך תקופה מוגדרת.
שיטות עבודה

שיטת Read-Do (קרא-עשה) - זיהוי הפריט ברשימה, וידוא קיומו ולאחר מכן סימונו ברשימה.
שיטת Do-Confirm (עשה-דווח) - ביצוע כל המשימות הנדרשות ולאחר מכן בדיקה ברשימת התיוג שלא נשכח דבר. תהליך זה מחייב לזכור מה כבר נעשה עד לשלב הסימון ברשימה.
מבנה

רשימות תיוג בנויות לרוב כרשימות עם תיבות סימון קטנות בצד הטקסט. סימן הביקורת מסומן בתיבה על ידי המשתמש לאחר השלמת הפריט.
לפעמים משתמשים גם בפורמטים אחרים. רשימות תיוג בתעופה מורכבות בדרך כלל מעמודת "מערכת" ועמודת "פעולה" המופרדות בקו מקווקו, ללא תיבות סימון, מכיוון שהן מוקראות לעיתים קרובות בקול רם ובדרך כלל מיועדות לשימוש חוזר.
יעילות

מאפיינים של רשימות ביקורת יעילות כוללים:
פשטות ונוחות לשימוש. כל פריט שמופיע ברשימה צריך להיות הכרחי, וכלל הפריטים צריכים להספיק לביצוע המשימה.
מיקוד באחריות של אדם מסוים או של צוות שעובד יחד.
קיבוץ של פריטים שניתן לבצע באותו זמן ומקום, ועל ידי אותו אדם.
במידה וקיימות מספר קבוצות פריטים ברשימה אחת, הפרדה ברורה בין הקבוצות ואפשרות סימון של השלמת קבוצה בודדת.
ללא פירוט יתר, לא מעורפלת, ללא מידע מיותר העלול להיות הסחת דעת.
רשימת שלבים לפי סדר כאשר הסדר חשוב.
סדר רשימה הגיוני: מאורגנת על פי סדר הכרונולוגי כאשר זה החשוב, על פי מיקום פריטים כאשר ניתן לצמצם את זמן התנועה ביניהם, וכיוצ"ב.
ניתנת להשלמה בפרק זמן מתאים, ומאפשרת להתאושש מכל הפרעה מבלי להסתכן בהחמצת פריט או ביצוע בדיקה מחדש שלא לצורך.
נוחה לשימוש באתר, ללא צורך במאמץ מיוחד כדי לקרוא או להגן עליה מפני תנאי הסביבה.
מוצלבת מול נהלים סטנדרטיים אם יש (במיוחד למטרות הדרכה וביקורת).
מאפשרת חתימה ושמירה לצורך תיעוד תהליכים. אם הרשימה ניתנת לשימוש חוזר, עשויה בפורמט וחומרים מתאימים.
קלה למציאת תיבות הסימון בתחילת כל פריט ובמעקב אחר הסימון הלא שלם הבא, למשל על ידי מילת מפתח בתחילת הטקסט שתעזור להבטיח שהתיבה הנכונה היא המסומנת.
מרווחים משמעותיים בין סעיפים למניעת סימון שגוי.
כאשר נעשה שימוש במספר רשימות תיוג, עקב מורכבות המשימה או צורך של מספר אנשים לבצע בדיקות במקומות שונים, רצוי להשתמש ברשימה ראשית המציינת את השלמת כל הרשימות הכפופות.
כוללת הוראות רק במידה והן הכרחיות.
חסרונות

תלות מוגזמת ברשימות תיוג עלולה להפריע לביצועים בעת התמודדות עם מצבים בהם הזמן הוא קריטי, למשל מצב חירום רפואי או חירום בטיסה.
חסרון נוסף הוא שימוש ברשימת תיוג כתחליף לשכל הישר. הכשרה אינטנסיבית, לרבות לימוד ראשוני של רשימות התיוג, יכולה לעזור לשלב את השימוש ברשימות עם טכניקות אדפטיביות וגמישות יותר לפתרון בעיות.
נטייה לשנן את הרשימה ולפעול ללא הרשימה הפיזית - הניסיון מראה שרשימות תיוג משוננות פחות יעילות מרשימות כתובות בהפניית תשומת הלב לחוסרים.
ראו גם

בדיקות חיוניות
טופס טיולים
מתכון
סכמה (רפואה)
הערות שוליים

↑  Alex Puscasu,'"`UNIQ--nowiki-00000000-QINU`"'Checklist, what is it and why use it?, Ape, ‏2022-07-26'"`UNIQ--nowiki-00000000-QINU`"'(באנגלית אמריקאית)'"`UNIQ--templatestyles-00000001-QINU`"'
↑  https://s3.amazonaws.com/kajabi-storefronts-production/sites/3839/themes/2022276/downloads/YireZHSSROiIiOnUzAJ6_Ranapurwala_-_2014_-_University_of_North_Carolina.pdf
↑  https://dash.harvard.edu/bitstream/handle/1/38846186/Gawande_Surgical%20Safety%20Checklist%20to%20Reduce%20Morbidity%20vor.pdf?sequence=1&isAllowed=y
↑  '"`UNIQ--templatestyles-00000005-QINU`"'Fox, Justin (2010-02-23). "What Sort of Checklist Should You Be Using?". Harvard Business Review. נבדק ב-2023-01-15.
Capella Space

| --- | --- |

 נתונים כלליים
 תקופת הפעילות:  מרץ 2016 – הווה (כ־9 שנים) 
 ענפי תעשייה:  תצלום לוויין 
  
 www.capellaspace.com
 
Capella Space - חברה שמתמחה באספקת מידע מלוויינים עם מכ"ם מפתח סינתטי שבפיתוחה. החברה הוקמה בשנת 2016 בסן פרנסיסקו.
בחברה עובדים כ-200 אנשים.
היסטוריה

החברה הוקמה בשנת 2016 על ידי יוצאי נאס"א. היא הצליחה לגייס הון מחברות קרן הון סיכון והחלה לפתח לוויין חישה מרחוק עם מכ"ם מפתח סינתטי.
הלוויין הראשון היה במשקל 40 ק"ג ושוגר לחלל בהצלחה ב-3 בדצמבר 2018. הוא היה מיועד לבדיקת טכנולוגיה בלבד ולא לצרכים מסחריים. הלוויין השני שוגר באוגוסט 2020. משקל הלוויין היה כ-112 ק"ג והוא סיפק תמונות ללקוחות החברה ברגישות של כ-0.5 מ'. בהמשך שוגרו לוויינים נוספים מאותו דגם.
בשנת 2019 נחתם חוזה עם משרד הסיור הלאומי. בהמשך נחתו הסכמים עם חיל האוויר של ארצות הברית, צי ארצות הברית וסוכנות לאומית למודיעין חזותי וגאוגרפי. בעקבות הסכמים אלו הוכנסו שינויים בלווייני החברה.
בשנת 2021 החברה נכנסה לבורסה לניירות ערך בניו יורק.
בשנת 2023 החלו שיגורים של דור חדש של הלוויינים. לוויינים אלו הם בעלי משקל 165 ק"ג. בלוויינים בוצעו שיפורים טכנולוגיים שמאפשרים להקטין זמן אספקת מידע מהלוויין.
רשימת שיגורים

| 0 | 1 | 2 | 3 |
| --- | --- | --- | --- |
| תאריך שיגור | לוויין | אתר שיגור/משגר | הערות |
| 3 בדצמבר 2018 | Capella 1 (Denali) | בסיס חיל האוויר ונדנברג פאלקון 9 | לוויין ניסוי |
| 31 באוגוסט 2020 | Capella 2 (Capella Sequoia) | בסיס חיל האוויר ונדנברג אלקטיון | פעל עד לפברואר 2023 |
| 24 בינואר 2021 | Capella 3 (Capella Whitney 1) Capella 4 (Capella Whitney 2) | נמל החלל קייפ קנוורל  פאלקון 9 |  |
| 30 ביוני 2021 | Capella 5 (Capella Whitney 3) | נמל החלל קייפ קנוורל פאלקון 9 |  |
| 15 במאי 2021 | Capella 6 (Capella Whitney 4) | נמל החלל קייפ קנוורל פאלקון 9 |  |
| 13 בינואר 2022 | Capella 7 (Capella Whitney 5) Capella 8 (Capella Whitney 6) | נמל החלל קייפ קנוורל פאלקון 9 |  |
| 16 במרץ 2023 | Capella 9 (Capella Whitney 7) Capella 10 (Capella Whitney 8) | רוקט לאב - מתחם שיגורים 1 אלקטרון |  |
| 24 באוגוסט 2023 | Capella 11 (Capella Acadia 1) | רוקט לאב - מתחם שיגורים 1  אלקטרון |  |
| 19 בספטמבר 2023 | Capella 12 (Capella Acadia 2) | רוקט לאב - מתחם שיגורים 1  אלקטרון | שיגור נכשל |
| 11 באוגוסט 2024 | Capella 13 (Capella Acadia 3) | רוקט לאב - מתחם שיגורים 1  אלקטרון |  |
| 7 באפריל 2024 | Capella 14 (Capella Acadia 4) | נמל החלל קייפ קנוורל  פאלקון 9 |  |
| 16 באוגוסט 2024 | Capella 15 (Capella Acadia 5) | בסיס חיל האוויר ונדנבג  פאלקון 9 |  |
הערות שוליים

↑  נתונים על החב רה
מיכל גוברין

| --- | --- |

 לידה:  24 בנובמבר 1950 (בת 74) תל אביב-יפו, ישראל 
 מדינה:  ישראל 
 מקום לימודים:  אוניברסיטת תל אביב  אוניברסיטת פריז VIII 
 בן או בת זוג:  חיים ברזיס 
 פרסים והוקרה:  פרס אקו"ם (2003)  פרס היצירה לסופרים עבריים 
 https://michalgovrin.com/en/
 פרופיל ב-IMDb
 
מיכל גוברין (נולדה ב-24 בנובמבר 1950) היא סופרת, משוררת ובמאית תיאטרון ישראלית.